user
Ngicela ungabe usayikhuluma leyo ndaba, ingenza ngibe namahloni
amangalisayo.
Abahlola leliya tiye bathi ukuba ngake ngaliqhabula kanye, ingqakala
yayiyobheka ezulwini.
Ngasuke ngavukwa inzondo embi, idalwa ukuthi uSipho wayefe ngenxa
yakho.
Kanti nanihlobene kanjani noSipho?
Kwakungumngani wami omkhulu. Mhlawumbe sasiyogcina sithandana
nje. Uyena owayekwazi ukungiduduza uma ngikhumbule umfowenu.
Ngaphatheka kabuhlungu kabi mina ngizwa kuthiwa useshonile.
Ngifisa ukuyobeka imbali eyodwa vo ethuneni lakhe. Ngifuna
nokuvalelisa ngoba washona ngithi ngisazombona.
Ngizwa kuthiwa wakubhalela incwadi engakashoni.
Edabukisa kakhulu. Sengathi wayebona ukuthi usezofa.
Akashongo lutho ngami?
Wayengayeka kanjani? Wathi angomxolisela kuwe futhi ngigcine
ngikuganile. Yayimfushane incwadi idle ngokujula. Yayilokhu iphinda
wona la magama engiwashoyo.
Yikho lokho okwadala ushintshe umqondo ulivumele isiko?
Nalokho kwafaka isandla kakhulu. Ngisola sengathi kufanele ngixolise
kumama wakho futhi.
Ungazihluphi ngomama. Uma sihlezi kamnandi kanje ujabula kabi.
Sengathi ngalwa naye isikhathi eside kungafanele.
Alikho icala lapho ngoba wawungakayiboni le nto yabo ukuthi
izosebenza. Wababona ukuthi bajabula kanjani ngomshado?
Wawungathi izingane ezincane.
Awuve wangiqabula kamnandi ngalelo langa, kwaba sengathi
ngiyaphupha.

1. Ngokumazi kwakho uSipho ukuba wayesaphila, ucabanga ukuthi
wayezogculiseka/wayezokwaneliseka yini ngendlela umdlalo owaphetha
ngayo? Sekela impendulo yakho ngamaphuzu AMABILI. 
assistant
Imibono iyokwehluka:
Amaphuzu AMABILI kwalandelayo:
Abathi wayeyogculiseka bayothi yebo
 Wayezomjabulela umngani wakhe uma ekugcineni sekuze kwakhona
ukuthula emzini.
 Wayezomeseka uma eshintsha umqondo egcina egana uDumisani.
 Kwakuyomjabulisa ukubona umngani wakhe ejabule emveni kokudlula
esimeni sokushonelwa ngoba njengomuntu owayekhulele emakhaya,
wayeliqonda isiko lokungenwa 
(Nokunye okunembayo okuyoshiwo ngumfundi)
NOMA
Abathi wayengeke agculiseke bayothi cha:
Amaphuzu AMABILI kwalandelayo:
 Nakuba wayengumngani kaThenjiwe, kungenzeka ukuba
wayemthanda.
 Wayengeke agculiseke ngoba babesabisa uThenjiwe ngejele.
 Yize uSipho ayelazi isiko, wayengahambisani nalo, wayebona ukuthi
uThenjiwe kuhle azikhethele umuntu amthandayo.
 Wayezocasulwa amandla nobuqili obasetshenziswa umndeni
wakwaZungu ukuphoqelela uThenjiwe ngesiko.
(Nokunye okunembayo okuyoshiwo ngumfundi)